ఎమిలీ, లేయి.
లేవను.
-సరే. ఇక లేయి, ఎమిలీ. -నన్ను తీసుకెళ్ళవద్దు.
ఈ రోజు నీకు మంచి రోజు అవుతుంది.
కానీ నాకు నా జీవితం నచ్చడం లేదు, నాకు నిజంగానే చచ్చిపోవాలనుంది.
అందుకే మనం స్పాకి వెళ్ళాలి.
అందరూ, టవళ్ళను తెచ్చుకోవడం మరిచిపోవద్దు, లేకపోతే వాళ్ళు వాటికి డబ్బులు తీసుకుంటారు.
ఇది హాస్యాస్పదంగా ఉంది.
ఈ మధ్యే ఆ చెత్త ఒపెరా కోసమని సగం ఆస్థి ఖర్చుపెట్టాము, ఇప్పుడేమో
ఒక ప్రయోగాత్మకమైన బూటకపు దాని మీద మరింత ఎక్కువ ఖర్చు పెడుతున్నావు.
ఎమిలీకి ఆరోగ్యం బాగాలేదు. అసలు మంచం మీద నుంచే లేవలేకపోతోంది.
తనకి అమ్మవారు సోకిందేమో? ఇంకా దారుణంగా, తన మానసిక స్థితి బాగాలేదేమో?
నువ్వేం మాట్లాడుతున్నావు అసలు?
ఏమో, నాకు కనుక్కోవాలనేమీ లేదు.
కంగారు పడకు. ఈ రోజు గడిచాక, ఎమిలీ మళ్లీ హుషారుగా ఉంటుంది.
చూశావా? దీని మీద ఆంట్ లవీనియాకి చాలా నమ్మకం ఉంది.
-అంటే, మనం చక్రాల గురించి మాట్లాడితే... -మాట్లాడనక్కర్లేదు.
తను ఇదివరకటి కంటే బాగా తయారవుతుంది. తన మానసిక సమతుల్యం బాగా మెరుగవుతుంది.
నాకు అర్థం కాని ఏవేవో మాటలు మాట్లాడవద్దు.
సూ.
నువ్వు కూడా మాతో వస్తున్నావా?
నేను పద్ధతుల మీద ఓ పుస్తకం చదివాను.
పరమ సోదిలాగా అనిపించింది.
మీ అత్తగారు మిమ్మల్ని నీటి వైద్యం చేయించుకోవడానికి రమ్మంటే,
తప్పక వెళ్ళాలని అందులో రాసుంది.
-అవును, తప్పక రావాలి. -హమ్మయ్య.
నీతో మాట్లాడాలని ఎప్పట్నుంచో అనుకుంటున్నా.
-మనం కాసేపు ఒంటరిగా కలిసి మాట్లాడుకుందామా? -తప్పకుండా.
సరే.
కానీ, ఎమిలీ, ఇవాళ కాస్త ప్రశాంతంగా ఉంటుందని ఆశిస్తున్నాను.
మనలోని ఒత్తిడిని దూరం చేసుకొని, విశ్రమించడానికి ఇది మనకో అవకాశం.
ఒపేరా అయిన తర్వాత నుండి నేను నిన్ను కలవనే లేదు, మనం మాట్లాడుకోవాలి.
అందరూ వాళ్ళకి కావలసినవన్నీ తెచ్చుకుంటున్నారు కదా?
టింక్చర్లు? సుగంధ నూనెలు? ఒక తాజా మనోదృష్టి?
-నేను నా చెడు ప్రవర్తననే తెస్తున్నాను. -ఎమిలీ.
అబ్బా,. దేవుడా. భగవంతుడా!
-ఏంటి? -ఏమైంది?
-ఏమైంది? ఏంటి సంగతి? -నా శక్తివంతమైన క్రిస్టల్ కనబడటం లేదు.
-చివరిసారిగా దాన్ని ఎక్కడ ఉండగా చూశావు? -నేను పూజ చేసే చోట.
అది ఎలా ఉంటుంది?
అది సహజంగా తయారైన అద్దం.
ప్రతికూల శక్తుల నుండి నన్ను నేను కాపాడుకోవడానికి ప్రయత్నిస్తున్నాను.
నాకు అలసటగా ఉంది. దేవుడా.
నాన్నా, ఆ ప్రతికూల శక్తిని నాకు దూరంగా ఉంచు.
పర్వాలేదులే. నా దగ్గర ఇంకొకటి ఉంది.
సరేమరి, అందరం, ఇక బయలుదేరదాం పదండి.
క్షేమంగా వెళ్ళండి.
-ఇది మన స్తోమతకి మించిదని నీకు తెలుసు. -ఎడ్వర్డ్, మన కూతురికి ఆరోగ్యం బాగా లేదు.
తనకి ఈ చోటే నయమవుతుందేమోనని ఒక చిన్న ఆశ, అంతే.
ఆరోగ్యాన్ని బాగుచేసుకోవడానికి ఎంత ఖర్చు చేసినా పర్వాలేదు.
ఇది నిజంగానే మట్టేనా?
డికిన్సన్
ఎల్లప్పుడూ - ప్రస్తుత క్షణాల సంగ్రహం
నీటిచికిత్స, లేదా నీళ్ళతో వైద్యం అంటే
మీ దేహంలోని వివిధ భాగాలని నీటిలో ఉంచడం ద్వారా
రకరకాల రుగ్మతలకి చికిత్స చేసే ప్రక్రియ అని వివరించవచ్చు.
సూ! సూ!
ఎమిలీ. ఆంట్ లవీనియా చెప్పేది శ్రద్ధగా విను.
తను ప్రపంచమంతా పర్యటించి, అనేక అంతుచిక్కని రహస్యాలని ఇక్కడికి తెచ్చింది.
అవును, అమ్మాయిలు.
అన్ని ప్రాచీన నాగరికతలు అనుసరించిన విధానంలోనే మీరూ ఇప్పుడు పాల్గొనబోతున్నారు.
ఈజిప్ట్, గ్రీస్, రోమ్.
జనాలు దీన్ని "ప్రత్యామ్నాయం" అని అంటారు,
కానీ ప్రయోజనం అందించేది "ప్రత్యామ్యాయమైనది" అయినా నాకు పర్వాలేదు.
నేను కూడా ఏకీభవిస్తాను.
అంటే, వైద్యులు దీనికి తప్పకుండా ఒప్పుకోరు, కానీ వాళ్ళకి ఏం తెలుసు?
చాలా తక్కువ.
నా మాటలను గుర్తుంచుకోండి, మీరు నీటి చికిత్సని ముగించాక,
ఇప్పుడున్నట్టుగానే మీరు అనారోగ్యంగా, రోగాల బారిన వారిలాగా,
దిగాలుగా ఉండరు.
ఒకవేళ అది నా గుర్తింపు అయితే?
ఎమిలీ, ఇక చాలు.
మనం ఇక్కడికి వచ్చింది నీ కోసమే, గుర్తుందా? సమస్యలు ఉండేది నీకే.
లేదు, సోదరీ, మనందరిలో సమస్యలు ఉన్నాయి. మన కణాలలోనే సమస్యలు ఉన్నాయి.
దేవుడా. ఇక్కడ చాలా వేడిగా ఉంది.
కానీ మనం అప్పుడే వెళ్లిపోకూడదు. దీనికి చాలా ఖర్చు పెట్టాం.
వేడికి తలొగ్గండి. నీటిలో సర్వం వదిలేయండి.
మిమ్మల్ని నయం చేసే అవకాశం నీటికి ఇవ్వండి.
మీ సానుకూల శక్తిని జారిపోనివ్వకండి.
అవి జారిపోతే ఏమవుతుంది?
విన్నీ బంగారం.
శక్తి జారిపోతే, మీ సంబంధ బాంధవ్యాలలో సమస్యలు రావచ్చు,
రుచికరమైన ఆహారాన్ని తినాలనే బలమైన కోరిక మీకు కలగవచ్చు.
మంచిది.
సూ.
ఏంటి?
ఇక్కడి నుండి దొంగచాటుగా వెళ్లిపోదాం, నీతో మాట్లాడాలి.
మనం సేద తీరడానికి వచ్చామని అనుకున్నానే.
మాట్లాడుకుంటూ సేదతీరుదాం.
దేనికో తెలీదు కానీ, నువ్వు మాత్రం నన్ను సేద తీరనివ్వవు అనిపిస్తుంది.
-పద. -నీళ్ళు ఔషధం అని గుర్తుంచుకోండి.
నిజం అన్నివేళలా కాపాడుతుంది.
నాకు చాలా బాగా అనిపిస్తోంది. కాబట్టి...
మీరెక్కడికి వెళ్తున్నారు? మనం చెల్లించినదానికి ఇంకా 17 నిమిషాల సమయముంది.
మేము శరీర శుద్ధి చేసే ఆవిడ వద్దకి వెళ్లి శుద్ధి చేసుకుంటే బాగుంటుందని అనుకున్నాను.
నేను తన గురించి చాలా గొప్ప విషయాలు విన్నా. తను చంద్రుని శక్తిని బాగా వాడుతుంది.
అవును. నాకు అదంటే చాలా ఇష్టం.
మనం ఖచ్చితంగా ఇక్కడే గడపాలని నేను చాలాసేపు ఆలోచించి షెడ్యూల్ చేశాను, కానీ పర్వాలేదు.
నీకు నచ్చింది నువ్వు చేయవచ్చు.
మంచిది, మిమ్మల్ని మేము ఆత్మశుద్ధి కొలను దగ్గర కలుసుకుంటాం.
చాలా ప్రతికూల శక్తి.
తదుపరి సెషన్!
విషయమేమిటంటే, నేను మొత్తం నాశనం చేసేశాను.
నేను తన భార్యకి అస్సలు ఆ ఉత్తరాన్ని రాసుండకూడదు.
అలాగే, ఒపెరాలో అతనితో పాటు బాక్స్ లో కూర్చోవడానికి ప్రయత్నించి ఉండకూడదు.
ఇక శ్యామ్ నా కవితని ముద్రించడు. ఇక నా వైపు అతను కన్నెత్తి కూడా చూడడు.
ఎమిలీ, నీ కవితని అతను తప్పకుండా ముద్రిస్తాడు.
నువ్వు రాసిన ప్రతీదాన్ని అతను ముద్రిస్తాడు.
అతను అందరితో చెప్తున్నాడు.
ఆ విషయం నాకు కూడా తెలుసు, కానీ నేను చెడగొట్టేశాను.
ఇప్పుడు అతను నన్ను అసహ్యించుకుంటున్నాడు.
దాన్ని నేను నమ్మను. నువ్వు తప్పుగా అనుకుంటున్నావు.
శ్యామ్ ఖచ్చితంగా నీ కవితలని ముద్రిస్తాడు.
సూ, ఇప్పటికే చాలా వారాలయింది.
నా ఉద్దేశం, ప్రతిరోజు నేను పత్రికని చూస్తున్నాను. కానీ అందులో కవిత ఉండటం లేదు.
నిజంగా అతని దృష్టిలో నాదొక కొత్త రకం కవితే అయితే, అతను దేని కోసం ఎదురు చూస్తున్నాడు?
దానికి సమాధానం, అతను ఎదురు చూడటం లేదు.
అతను ఒపెరాలో నన్ను వదిలేసి వెళ్లిపోయే సమయంలో, నా కవితని చెత్తబుట్టలో పడేసుంటాడు.
బోర్లా పడుకోండి.
ఎమిలీ, నీకు ఇంత ఆదుర్దాగా అనిపించడం మామూలే.
ఇది నీ విషయంలో, అలాగే నీ వృత్తి జీవితం విషయంలో ఒక పెద్ద విషయం.
నీ కవితలన్నింటినీ విడుదల చేయబోతున్నావు, ఆ ఆలోచనలే నీలో ఈ భావావేశానికి కారణం.
కానీ అది మంచిదే.
నా ఉద్దేశం, ఆ భావావేశంతో ఏం చేయాలో అందరికన్నా నీకు బాగా తెలుసు కదా.
దాన్ని కాగితం మీద పెట్టి, నీ మనస్సులో ఉన్నది రాసేయి.
దాన్ని ఒక కళగా మలుచు.
కానీ ఇప్పుడు నా మీద నాకు నమ్మకం పోయింది.
ఒక్క నిమిషం, ఏంటి?
నాలో ఆత్మవిశ్వాసం ఉండేది. ఓ శక్తి ఉండేది. కానీ ఇప్పుడు అవి లేవు.
అతడిని కలిసినప్పటి నుండి పోయాయి, ఇంకా సూ, నాకు చెప్పాలని లేదు కానీ, ఇదంతా నీ వల్లే.
నా వల్లనా?
అవును, ఎందుకంటే ఈ విషయంలో నువ్వే నన్ను ఒత్తిడి చేశావు.
అతడిని నాకు నువ్వు పరిచయం చేశావు,
పేరు తాలూకు ఆలోచనలన్నింటినీ నా బుర్రలోకి నువ్వే నింపావు.
అతనికి నా కవితని ఇచ్చిన మరుక్షణం, నేను సర్వస్వం కోల్పోయాను.
కవితలు ధారాళంగా రాయగలిగే నా సామర్ధ్యాన్ని నేను కోల్పోయాను.
నాకు దేన్ని చూసినా ప్రేరణ కలిగేది.
ఆ తర్వాత, హఠాత్తుగా, నాకు అతని మీద తప్ప వేరే దాని మీద ఆసక్తి లేకుండా పోయింది.
అతను ఏం అనుకున్నాడు, అతనికి ఏమనిపించింది. అతను నన్ను ఆక్రమించుకున్నట్టుగా ఉంది.
పొద్దస్తమానం అతని గురించే ఆలోచిస్తున్నాను.
ఇదివరకు నాకు వేరే విషయాల ద్వారా స్ఫూర్తి కలిగేది.
ఇప్పుడు కేవలం అతడి నుండే వస్తోంది.
-వామ్మోయ్. -ఏంటి?
ఇక్కడ చాలా జరుగుతున్నట్టు ఉన్నాయి.
నువ్వేమంటున్నావు? ఎక్కడ?
మీ మెదడు తగలబడిపోతున్నట్టుగా ఉంది.
అది అర్థవంతంగానే ఉందిలే.
కాస్త నువ్వేదైనా చెప్తావా? నాకు నా మతి పోతున్నట్టు అనిపిస్తోంది.
ఎమిలీ, శాంతించు.
నువ్వు చేయవలసిందల్లా, ఏమి చేయకుండా ఉండటమే.
శ్వాస తీసుకో, శ్వాస వదులు.
అంతా సర్దుకుంటుందని నేను మాటిస్తున్నాను.
శ్యామ్ నీ కవితని ముద్రిస్తాడు. నువ్వు అతడి మీద నమ్మకం ఉంచు, చాలు.
తరువాతి వారు!
సరే.
తరువాతి సెషన్!
ఇప్పుడు ఇక దైవికమైన ప్రేమతో, అలాగే ఎడతెగని జలీకరణతో, మనం మనల్ని నయం చేసుకోగలం.
-తనకి ఏం జరుగుతోంది? -తను తీవ్ర ఉద్రేకానికి లోనవుతోంది.
ఓ, అది చాలా చాలా శుద్ధి చేసే అనుభవం అన్నమాట.
మనకి అదృష్టముంటే, మనకి కూడా అది జరగవచ్చు.
మనం మన దేహంలోని దిగువ భాగాన్ని పట్టుకొని ఉంటే చాలు.
ఇప్పుడు మిమ్మల్ని బాధిస్తున్న సమస్యలన్నింటినీ శ్వాస ద్వారా వదిలేయండి.
దృష్టి పెట్టండి, దృష్టి పెట్టండి, అమ్మాయిలు.
ప్రస్తుత క్షణాన్ని ఆస్వాదించండి, గతాన్ని మర్చిపోండి.
భవిష్యత్తును మర్చిపోండి. ఎల్లప్పుడూ, అంటే ప్రస్తుత క్షణంలో జీవించడమే.
ఎల్లప్పుడూ - ప్రస్తుత క్షణాల సంగ్రహం
ఏంటి సంగతి? ఏదో విషయంలో కలత చెందినట్టున్నావు.
నేను బాగానే ఉన్నాను.
"బాగానే ఉన్నాను" అనే పదం ఎమిలీ డిక్షనరీలో ఉండదు. నేను "బాగానే ఉన్నాను" అని నువ్వనవు.
సాధారణంగా నువ్వు "మొన్న నా ప్రపంచం తలకిందులయింది" లాంటివి మాట్లాడతావు.
ఏమయిందో చెప్పు.
ఏమీలేదు. ఏమీ కాలేదు.
నా జీవితాన్ని ఒకడు నాశనం చేస్తున్నాడు, అంతకన్నా ఇంకేమీ లేదు.
-బాబోయ్. -అవును, దరిద్రమైన విషయం అది.
నువ్వు అలాంటి వాటికి అతీతం అనుకున్నానే.
నీకెందుకు అలా అనిపించింది?
కమాన్. ఎమిలీ, నువ్వెప్పుడూ కూడా దేని మీద కూడా అస్సలు ఆధారపడేదానివి కాదు.
నువ్వు పెళ్లి ప్రతిపాదనలను తిరస్కరించావు, దానికి చాలా ధైర్యం అవసరం.
ఆ పెళ్లి ప్రతిపాదనలకి ఒప్పుకోనుంటే బాగుండు అని అప్పుడప్పుడూ అనిపిస్తూ ఉంటుంది.
బహుశా నాకు పెళ్ళయి ఒక పాప పుట్టుంటే, జీవితం సాఫీగా ఉండేదేమో.
నువ్వు ఇంత విడ్డూరంగా మాట్లాడటం నేనెప్పుడూ వినలేదు.
నిన్ను నయం చేయడానికి మనకి ఈ నీటి చికిత్స అవసరం, నీలో ప్రతికూలత చాలా ఉంది,
అంతేకాకుండా నాకు సానుకూలంగా ఉండాలని ఉంది.
నువ్వు స్థైర్యంగా ఉండాలి.
ఎమిలీ?
ఏంటి?
నువ్వు నా హీరోవి.
ఒక్కదానివే కదా, నీకు కష్టంగా ఉండుంటుంది.
అలవాటు అయిపోతుందిలే.
అయితే, నీ వీలునామాను తయారు చేయడంలో నీకు సాయం కావాలి, ఇప్పుడు నీ భర్త...
అవును, మొత్తం బిల్లీకి చెందాలి.
దానితో లబ్ధిదారుడి సమస్య తీరిపోయింది.
మరి నీ వీలునామాకి ఎగ్జిక్యూటర్ గా ఎవరిని పెట్టుకోవాలనుకుంటున్నావు?
వాళ్ళు ఎవరైనా కానీ నువ్వు కోరుకున్నవాటిని తీర్చేలా, నీకు నమ్మకస్థులు అయ్యుండాలి...
అదే, నువ్వు చనిపోయాక.
నాకు నీ మీద నమ్మకముంది.
గతేడాది నేను కంగారుపడిన విషయం చాలా గమ్మత్తైనది.
నాకు తెలుసు. అప్పుడు మనం పిల్లలం.
ఇప్పుడు మనం ఇరవైలలో ఉన్నాం.
నా వీలునామాను రాస్తూ ఉన్నాం.
చిన్న విషయం కాదు.
పెద్దవాళ్ళమయ్యాక జీవితం కష్టంగా మారిపోతుంది.
నీకు జరగరానిది ఏదైనా జరిగితే, అలా జరగకూడదు అనుకో,
పసి విలియమ్ పెద్దవాడయ్యేలోపు...
నీకు కావలసినవాటిల్లో నీకు చాలా దక్కలేదని నాకు తెలుసు,
కానీ... నువ్వు ఒక మంచి తండ్రివి కాగలవని నాకు ఎప్పుడూ అనిపించేది.
అతడిని నువ్వు చూసుకోవాలని నా కోరిక.
జేన్, అది నా భాగ్యం.
సరేమరి.
దీన్ని ఒకసారి చూడు.
నేను దానికి ముసాయిదా చేసేలోపు, అందులో ఏమైనా చేర్చాలంటే చెప్పు.
నీకు వాడిని పట్టుకోవాలనుందా?
నిజంగా?
హేయ్, బిల్లీ.
హేయ్.
బయట ఏముందో చూస్తావా?
మీ అమ్మ గుర్రాలను చూస్తావా?
గుర్రం ఎలా సకిలిస్తుందో తెలుసా?
అదీ.
అంతా సవ్యంగానే ఉంది.
మంచిది.
అయితే, నేను వివరాలను నింపి, దీనికి నోటరీ చేయిస్తాను,
ఆ తర్వాత అంతా సిద్ధమయిపోతుంది.
-అమ్మ దగ్గరికి వెళ్ళు. -రా, బిల్లీ.
అమ్మ దగ్గర ఉండు.
-ఇక్కడ ఉండు. -ఇక సెలవు, బిల్లీ.
నేను బయటకు వచ్చి దింపుతాను.
ఆస్టిన్?
మనం మన నిర్ణయాలు తీసుకున్నాం.
అవి సరైనవే అని నేననుకుంటున్నాను.
అవును, అందులో సందేహం లేదు.
నన్ను నా స్పృహలోకి తెచ్చినందుకు ధన్యవాదాలు.
నేను కావాలని ఇలా...
-నువ్వు నన్ను బయట దింపుతానని అన్నావు. -అవును.
నాన్నా!
ఇక్కడ మీరిద్దరూ ఏం చేస్తున్నారు?
అమ్మ, ఒక డ్రెస్ ని డికిన్సన్స్ కి ఇవ్వాలని వచ్చింది.
మనం నాన్నతో ఉండవచ్చా?
లేదు, మనం ఇప్పుడు ఇంటికి వెళ్ళాలి.
నువ్వు డిన్నర్ కి ఇంటికి వస్తావా?
హేయ్, నువ్వు వెళ్లి అందమైన అడవి పూలని తీసుకురాపో.
మీ అమ్మ కోసం. వెళ్ళు, వెళ్ళు.
అయితే, నేను ఇద్దరి కోసం వంటను వండుతూ ఉండాలా? లేదా...
మేమొక కొత్త ఎడిషన్ ని ముద్రించే పనిలో ఉన్నాం.
మా సభ్యత్వం పొందిన వారి సంఖ్య పెరుగుతోంది. దాన్ని ముద్రించడానికి గడువు సమీపిస్తోంది.
ఇది చాలా పెద్దది అవుతోంది, హెన్రీ. నీకు రోజూ చంపుతామనే బెదిరింపులు వస్తున్నాయి.
అవి దక్షిణాది నుండి వచ్చే మర్యాదపూర్వక లేఖలని నేను అంటాను.
ఇది జోకు కాదు.
నువ్వు మన పాప ప్రాణాన్ని ప్రమాదంలోకి నెడుతున్నావు.
తన ప్రాణం ఇప్పటికే ప్రమాదంలో ఉంది, మనం ఎదురుతిరగకపోతే అది ఇంకా ఎక్కువ అవుతుంది.
నా మాట నమ్ము.
ఎమిలీ డికిన్సన్?
జార్జ్?
దేవుడా. నువ్వు ఇక్కడేం చేస్తున్నావు?
స్టీమ్ బాత్ తీసుకుంటున్నాను.
దేశవ్యాప్తంగా నేను సంచరించినప్పుడు దీని గురించి తెలుసుకున్నాను.
ప్రయాణంలో నీకు అన్ని రకాల మనుషులూ తారసపడతారు.
దేవుడా, నిన్ను చూడటం చాలా ఆనందంగ ఉంది.
ఎలా ఉన్నావు ఇన్నాళ్ళు?
ఆ, నేను...
మన్నించు. తూర్పు తీర ప్రాంతంలో నువ్వేం చేస్తున్నావు?
పశ్చిమ ప్రాంతానికి నా ప్రయాణం నేను అనుకున్నట్టుగా సాగలేదు.
అయితే, నీకు బంగారం దక్కలేదా?
-నేనసలు కాలిఫోర్నియాకే వెళ్ళలేదు. -అయ్యో.
చూడు, ఓరెగోన్ ట్రయల్ అనుకున్నంత తేలికైనది కాదు, సరేనా?
మేము నదిలో ప్రయాణించవలసి వచ్చిన ప్రతిసారీ, పడవకి రంధ్రాలు పూడ్చి వెళ్లాల్సి వచ్చేది.
మా ప్రయాణం భరించలేనంత నిదానంగా సాగింది, దానికి తోడు ఆహార పదార్థాలు అడుగంటాయి,
ఒకేచోట ఎక్కువ వేటాడేశామంటే, ఆ జంతువులు అక్కడ తక్కువయిపోతాయి.
-కష్టమైన విషయంలాగా ఉంది. -అవును.
కానీ విచిత్రంగా, అది గమ్మత్తుగా ఉండింది.
మరి నీ భార్య సంగతేంటి?
ఓ, ఎలెన్?
అవును, ప్రిన్స్ టన్ గ్రౌట్స్ కి చెందిన ఎలెన్ మాండివిల్లె గ్రౌట్.
దురదృష్టవశాత్తు, తనకి జిగట విరేచనాలు అవుతున్నాయి.
అది... అది చాలా దారుణమైనది. తను చనిపోయిందా లేక...
-లేదు, లేదు, అదేం లేదు. -ఓ, సరే.
తను బాగానే ఉంది, కానీ అది దారుణంగా ఉండింది.
జిగట విరేచనాలు అంటే మరీ ఎక్కువ కదా.
అందుకే కొంత కాలం దూరంగా ఉంటున్నాం.
ఏదేమైనా, నా గురించి ఇక చాలులే. ఇక నువ్వు చెప్పు నీ గురించి అంతా.
నాకు ఎమిలీ డికిన్సన్ చేసిన సాహసాలన్నింటినీ వినాలనుంది.
చెప్పేటంత ఏమీలేదులే.
అబ్బా. నీ రచన విషయం ఎలా ఉంది? దేవుడా, నేను దాన్ని చదవలేకపోయాను.
"దాహం వేసినప్పుడు నీటి విలువ తెలుస్తుంది ఇక నేలది -- సముద్రాలని దాటాక తెలుస్తుంది."
వావ్, ఇంకా నీకు అది గుర్తుంది.
ఎందుకు గుర్తుండదు. ఈ ప్రదేశం దాన్ని గుర్తుతెప్పించింది.
నీ కవితలు నాకెప్పుడూ గుర్తు వస్తూనే ఉంటాయి. ఆ పదాలని నేను మర్చిపోలేను.
నావి ప్రచురణ కాబోతున్నాయి.
ఏంటి? అది అద్భుతమైన విషయం.
అంటే, నావి ప్రచురణ కావాల్సి ఉంది.
ఎడిటర్ దగ్గర నా కవిత ఎప్పట్నుంచో ఉంది,
దాన్ని ప్రచురిస్తాను అని అతను అంటున్నాడు కానీ, ఇప్పటిదాకా ఆ పని చేయలేదు.
వింత మనిషిలా ఉన్నాడే.
అదే నా దగ్గర నీ కవిత ఉండుంటే?
తదుపరి రోజే, దాన్ని పతాక శీర్షికలో ప్రచురించేవాడిని.
అయితే, నువ్వు వచ్చేసినట్టేనా?
ఏమో, ఖచ్చితంగా తెలీదు.
ప్లాన్లు వేసుకోకుండా ఉండటానికి ప్రయత్నిస్తున్నాను.
మార్గం నిన్ను ఎక్కడికి తీసుకెళ్తే అక్కడికి వెళ్ళాలి. జీవితమంటేనే ప్రయాణం కదా?
అవును.
కానీ, ఇక్కడ ఉన్నప్పుడు, నిన్నూ, ఆస్టిన్ ని చూడటానికి రావాలని నాకు ఎంతగానో ఉంది.
అప్పుడు, నువ్వు నాకు నీ కొత్త కవితలని చూపగలవేమో.
నీ కవితలని మిస్ అవుతున్నాను.
అది చాలా బాగుంటుంది.
లేదా వాటిని పత్రికలోనే చూస్తానేమో.
సరే. అలాగే.
మంచిది. నేను నా పాదాలని గడ్డకట్టుకున్న నీటిలో ఉంచాలి.
సత్యాన్ని నాకు తెలిసేలా చేయడంలో ఈ ప్రదేశం నాకెంతగానో సహాయపడింది.
హేయ్, జార్జ్.
చెప్పు?
విను, మనిద్దరి మధ్య పొసగలేదని నాకు తెలుసు.
నీకు ఈ విషయం సరిగ్గా చెప్పలేదేమో, కానీ నా మీద నమ్మకం ఉంచినందుకు ధన్యవాదాలు.
నీ మీద నమ్మకం నాకెప్పటికీ తగ్గదు.
ఎమిలీ!
ఇక్కడున్నావా నువ్వు. నువ్వు రబ్ డౌన్ ని మిస్ అయ్యావు.
అమ్మా, నీ చర్మం.
తెలుసు. నేను చాలా లేతగా ఉన్నాను.
మిగతావాళ్ళు ఎక్కడ?
వేడి వేడి బొగ్గుల మీద పడుకొని ఉన్నారు,
నాకు అది సరిగ్గా నప్పలేదు,
అందుకని మన్నిదరం ఏదైనా ప్రశాంతంగా ఉండేది తీసుకుంటే బాగుంటుందని భావించాను.
అంటే ఎలాంటిది?
"చిగురించిన కొత్త చిగురు" అనే చికిత్స ఒకటుంది.
నాకు చిగురులంటే ఇష్టం.
దేవుడా.
చాలా చల్లగా ఉంది.
ఈ షీట్లు ఎందుకు ఇంత చల్లగా ఉన్నాయి?
నాకు మాత్రం చాలా హాయిగా ఉంది.
నువ్వు మళ్లీ నా కడుపులోకి వచ్చినట్టుగా ఉంది.
నువ్వు నా కడుపులో ఒద్దికగా ఉన్నప్పటి విషయం నీకు గుర్తుందా?
అంత బాగా ఏమీ గుర్తులేదు, అమ్మా.
నన్ను చుట్టిపడేశారు.
నన్ను కూడా చుట్టేశారు, కానీ నేను బయటకు వచ్చాక, నేను పూర్తిగా మారిపోయుంటాను.
నేను ఇదివరకటి మనిషిలా ఉండను.
-అంతా మారిపోతుంది. -అమ్మా?
నీకు వెచ్చగా ఉందా?
నాకు అయోమయంగా ఉంది. ఇందాకే ఈ షీట్లు బాగా చల్లగా ఉన్నాయి. ఇప్పుడెందుకు వేడిగా ఉంది?
నాకు కూడా అలాగే అనిపిస్తోంది.
నన్ను బయటపడేయి.
-ఏంటి? -నన్ను బయటపడేయి!
అమ్మా, నేను నిన్ను బయటపడేయలేను, వాళ్ళు వచ్చి ఇవి విప్పేదాకా మనం ఆగాలి.
లేదు, లేదు నాకు బయటపడాలనుంది.
ఎవరైనా వచ్చి మా కట్లు విప్పండి!
-దయచేసి మమ్మల్ని బయటపడేయండి! -అమ్మా, ఏమీ కాదు.
-అంతా సర్దుకుంటుందిలే. -దేవుడా, ఎమిలీ.
-ఎమిలీ, శ్వాస తీసుకోవడం ఎలాగో మర్చిపోయాను. -అమ్మా.
-ఎమిలీ, శ్వాస ఎలా తీసుకోవాలో నాకు నేర్పు. -అలాగే.
మరి... కాపాడండి. ఎవరైనా, హలో!
-హలో! -మమ్మల్ని కాపాడండి. మేము చావబోతున్నాం.
దేవుడా. సరేమరి.
-ఏం చేస్తున్నావు నువ్వు? -నేను విడిపించుకోలేకపోతున్నాను.
దొరికింది.
నాకు ఈ చోటు అస్సలు నచ్చలేదు.
ఆంట్ లవీనియా.
ఎమిలీ? ఏమైంది?
నేను ప్రేమలో పడిపోయాననుకుంటా.
ప్రేమలోనా?
నేను దానిలో బాగా మునిగిపోయాను.
నన్ను ఆక్రమించేశాడు, ఒక వ్యాధిలా నన్ను అంటుకున్నాడు.
అది ఇంకేమయ్యుంటుందో నాకు తెలీదు, అమ్మా. నేను ప్రేమలో పడ్డాననుకుంటా.
ఎవరితో?
నీకు చెప్పి లాభం లేదు, నువ్వు ఒప్పుకోవు.
మరి...
అదెవరైనా కానీ...
అతను నీకు ఇలా అనిపించేలా చేయకూడదు.
నిన్ను ప్రేమించే వ్యక్తి,
నీకు తగిన వ్యక్తి, నీ మనస్సుకు బాధ కలిగించకూడదు.
అది ప్రేమ కాదు.
చూడు, మీ నాన్నతో నా వైవాహిక బంధం అంత సంపూర్ణమైనది కాదని నాకు తెలుసు.
కానీ అతను నాకు ఎంత కోపం తెప్పించినా కూడా,
అతని ఆఫీసును తుడిచేటప్పుడు,
అతను నాకు ఏది మంచిదో అదే చేస్తాడని నాకు అర్థమవుతుంది.
నాకు అవసరమైనప్పుడు నాకు అండగా ఉంటాడని నాకు తెలుసు.
నన్ను పదిలంగా చూసుకుంటాడు.
ఈ వ్యక్తి గురించి నీకు కూడా ఇలానే అనిపిస్తోందా?
సరే, చూడు. పెళ్లి విషయంలో నీ పట్ల నేను చాలా కటువుగా ఉన్నానని నాకు తెలుసు,
కానీ నీకు ఇలా బాగా అనిపించకుండా ఉండకూడదు.
నీకు ఇలా అనిపించడానికి నేను నిన్ను ప్రపంచంలోకి తీసుకురాలేదు.
అందుకు కాదు.
అమ్మా?
ఈ ప్రదేశం కన్నా నీ మాటలే నాకు ఊరటని కలిగించాయి.
నాకు ఇప్పుడు దాదాపుగా నయమైపోయినట్టుగా ఉంది.
మనం ప్రస్తుతం ఎంత చేయగలమో అంత చేసుకోవాలి అనుకుంటా.
ఆఖరి చికిత్సకి సమయం అయింది!
-మన ఆఖరి చికిత్సకి సమయం అయింది. -తప్పదా?
డబ్బులు కట్టేశాం కదా.
ఎవరికి తెలుసు? ఇది సరదాగా ఉంటుందేమో.
నేను ఓ విషయం చెప్పాలి, నాకు...
నాకు ఇప్పుడు బాగుంది.
నాకు కూడా.
అయితే నువ్వు ఈ రాత్రికి ఏదైనా రాయగలవేమో.
బహుశా రాయగలనేమో.
నేను నీకు అండగా ఉంటాను.
మళ్లీ కలుద్దాం.
ఎల్లప్పుడూ - ప్రస్తుత క్షణాల సంగ్రహం -
ఇదేమీ వేరే సమయం కాదు -
కాకపోతే దీనికి అంతం లేదు -
అలాగే ఇంటిలో ఉన్న స్వేచ్ఛకి కూడా -
నేను మీకు చెప్తున్నా కదా, డికిన్సన్ గారూ, మనం చాలా పెద్ద ముందడుగు వేయబోతున్నాం.
నేను కూడా అదే ఆశాభావం వ్యక్తం చేస్తున్నా.
ఎమిలీ. నువ్వు ఆరోగ్యంగా వెలిగిపోతున్నావు.
నువ్వు ఇక్కడ ఏం చేస్తున్నావు?
శ్యామ్ బౌల్స్ ఎక్స్ప్రెస్ లో మీ నాన్నని ఎక్కించడానికి ఆయనని ఒప్పిస్తున్నాను.
తప్పకుండా. నేను ఇతని పత్రికలో పెట్టుబడి పెట్టబోతున్నాను.
ఇది కేవలం ఒక పత్రిక కాదు, మిత్రమా. ఇది ఒక రాజ్యం.
నా చివరి పెట్టుబడి కంటే ఇది మంచి పనితీరును కనబరుస్తుందని ఆశిస్తున్నాను.
ఇది ప్రింట్ జర్నలిజం. ఇది విఫలమయ్యే సమస్యే లేదు.
నా ఆఫీస్ లో డ్రింక్ తాగుదాం రా.
-ఇప్పుడే వస్తాను. -మంచిది.
ఎమిలీ.
నిన్ను చూడటం ఆనందంగా ఉంది.
నిజంగానా?
అవును, నువ్వు చాలా బాగున్నావు.
నేను కవిత గురించి ఆలోచించడాన్ని ఎట్టకేలకు ఆపేయగలిగాను.
నువ్వు ఏమంటున్నావు?
నా కవిత.
నువ్వు దాన్ని ముద్రించేవాడివి కాదు కదా, ఆ విషయాన్ని ఎలాగోలా నేను దిగమింగుకున్నాను.
నీకో విషయం చెప్పాలి.
ఏంటి?
రేపు పత్రికలో నీ కవిత పతాక శీర్షికలో రాబోతోంది.
రేపు.
ఎమిలీ, నేనెమన్నానో విన్నావా?
నువ్వు...
నువ్వు దాన్ని ముద్రిస్తున్నావా?
అవును. ఎందుకు ముద్రించను.
సరైన సమయం కోసం వేచి చూస్తున్నాను, అంతే. ఆ సమయం వచ్చేసింది.
అది ఇప్పుడే. నువ్వు నా మీద నమ్మకం ఉంచాలి.
ఇక్కడే ఉండు.
ఇప్పుడే వచ్చేస్తాను.
నీకు నా కవితలన్నింటినీ ఇచ్చేస్తున్నాను.
-అన్నింటినా? -అవును, అన్నింటినీ.
నేను రాసిన ప్రతీదాన్ని.
తీసుకో.
ఇప్పుడు అవి నీవే.
వావ్.
ఉపశీర్షికలను అనువదించినది: అలేఖ్య